27. ΑΠΟΦΑΣΙΣ ΝΟΜΙΣΜΑΤΙΚΗΣ  ΕΠΙΤΡΟΠΗΣ Αριθ. 1590 της 22 Ιαν./12 Μαρτ. 1971 (ΦΕΚ Α΄ 49) Περί καθιερώσεως «Τρεχουμένου Λογαριασμού Καταθέσεων». Η Νομισματική Επιτροπή, λαβούσα υπ’ όψιν σχετικήν εισήγησιν της Ενώσεως Ελληνικών Τραπεζών, απεφάσισεν όπως εγκρίνη την εισαγωγήν εν Ελλάδι του θεσμού «Τρεχουμένου Λογαριασμού Καταθέσεων» υπό τους ακολούθους όρους και προϋποθέσεις: 1.Λογαριασμός της άνω μορφής, απλούς ή κοινούς (JOINT ACCOUNT) δύνανται να ανοίγουν εκ των εν Ελλάδι λειτουργούντων πιστωτικών Οργανισμών μόνον αι Τράπεζαι και επ’ ονόματι φυσικών προσώπων μόνον, δια την μέσω αυτών διενέργειαν των πάσης φύσεως πληρωμών και εξόφλησιν υποχρεώσεων. Το άνοιγμα του λογαριασμού θα ενεργήται επί τη υποβολή υπευθύνου δηλώσεως του καταθέτου (Ν.Δ. 105/1969) ότι δεν είναι έμπορος και ότι δεν πρόκειται να χρησιμοποιήση τον λογαριασμόν δι’ επιχειρηματικής φύσεως πληρωμάς, προσέτι δε ότι δεν τηρεί παρ’ οιαδήποτε τραπέζη έτερον τοιαύτης φύσεως λογαριασμόν. 2.Έκαστος καταθέτης δικαιούται να τηρή μόνον μίαν κατάθεσιν εις τρεχούμενον λογαρισμόν, απλούν ή κοινόν μετ’ άλλου (JOINT ACCOUNT) του ποσού της καταθέσεως μη δυνάμενου να υπερβή τας δραχ. 200.000 κατ’ ανώτατον όριον. Σελ. 120,82(α) Τεύχος 437-Σελ.80 3.Η κίνησης του Τρεχουμένου Λογαριασμού Καταθέσεων θα ενεργήται κυρίως δι’ επιταγών, αίτινες θα είναι ενιαίου δι’ απάσας τας Τραπέζας σχηματος, τύπου και χρώματος. Δύναται επίσης να κινήται ούτος και δι’ εντολών του καταθέτου, παγίων ή κατά περίπτωσιν, προς διακανονισμόν πάσης φύσεως υποχρεώσεων αυτού (πληρωμή λογαριασμών Δ.Ε.Η., Ο.Τ.Ε. κλπ.). 4.Εις περίπτωσιν εκδόσεως υπό του καταθέτου επιταγών ποσού υπερβαίνοντος το πιστωτικόν υπόλοιπον του λογαριασμού του ή εις περίπτωσιν ανοίγματος πλειόνων του ενός λογαριασμών επ’ ονόματι αυτού ή χρησιμοποιήσεως του λογαριασμού τούτου, παρά την άνω απαγόρευσιν, δι’ επιχειρηματικούς σκοπούς, η Τράπεζα υποχρεούται εις άμεσον κλείσιμον του λογαριασμού γνωστοποιούσα τούτο εις τας λοιπάς Τραπέζας. Εν συνδρομή μιας ή πλειόνων εκ των άνω περιπτώσεων αποκλείεται του λοιπού το άνοιγμα λογαριασμού παρ’ οιαδήποτε Τραπέζη επ’ ονόματι του ιδίου καταθέτου. 5.Το επί των άλλων λογαριασμών επιτόκιον δεν δύναται να είναι ανώτερον του 4% ετησίως. 6.Η εφαρμογή της παρούσης άρχεται από της κοινοποιήσεώς της. Η παρούσα απόφασις δέον συμφώνως προς την παρ. 3 του άρθρ. 2 του Ν.Δ. 588/1948 «περί ελέγχου της πίστεως» να τύχη της εγκρίσεως του Υπουργικού Συμβουλίου και να δημοσιευθή συμφώνως προς το άρθρ. 6 του αυτού Ν.Δ/τος εις την Εφημερίδα της Κυβερνήσεως. 